У 1956 — 1984 гадах на месцы педвучылішча адкрылася школа-інтэрнат, якой таксама прысвечаны асобны стэнд, і з 1984 па сённяшні дзень тут ізноў сталі рыхтаваць педагогаў, да якіх у 2007 годзе дадаліся і навучэнцы па іншых спецыяльнасцях — “Турызм і гасціннасць” і “Дызайн”, а вучылішча з 2004 года стала называцца каледжам. Усё гэта ў выявах і прадметах занатавана ў музеі навучальнай установы, у стварэнне якога вялікі ўклад унеслі выкладчыкі гісторыі і іншыя зацікаўленыя асобы. Адкрыццё музея было па-мастацку аздоблена тэатралізаванымі пастаноўкамі. У іх наглядна ўвасобілася гісторыя заснавання кляштара бенедыктынак, у сценах якога сёння часткова месціцца каледж, вучоба ў настаўніцкай семінарыі нашага класіка якуба Коласа і дзейнасць пасляваеннага педвучылішча. У апошняй пастаноўцы сённяшнія навучэнцы прадставілі сваіх папярэднікаў, юнацтва якіх прыйшлося на пасляваенныя гады — Валян-ціна Захаравіча Бруя, які затым стаў першым дырэктарам адноўленага ў 1984 годзе педвучылішча, Яніну Адамаўну Саковіч — будучага завуча ўстановы, Клаўдзію Якаўлеўну Шышыгіну, вядомую даследчыцу гісторыі Нясвіжа, і іншых, якія ў свой час вучыліся ў Нясвіжскім педагагічным вучылішчы.